**Katona József: Bánk bán**

**Digitális pedagógiai módszertannal támogatott**

**tematikus terv és a hozzá kapcsolódó**

**óra-/foglalkozástervek**

**(6 × 45 perc)**

Szerző:

Duschák Zsuzsanna, Farkas Erika

Módszertani lektor:

Szabados Tímea

Nyelvi lektor:

Földeáki Andrea

tematikus terv

|  |  |
| --- | --- |
| Tantárgy(ak) | |
| A kerettantervek kiadásának és jóváhagyásának rendjéről szóló 51/2012. (XII. 21.) számú EMMI-rendelet 14. melléklete: [Kerettanterv a szakgimnáziumok 9-12. évfolyama számára](https://kerettanterv.oh.gov.hu/20160825_szakgimnazium.doc), Magyar nyelv és irodalom | |
| A tanulási-tanítási egység témája | |
| A magyar színjátszás kezdetei és a Bánk bán feldolgozása | |
| A tanulási-tanítási egység időtartama | 6 × 45 perc |
| A tanulási-tanítási egység cél- és feladatrendszere | |
| A tanulók megismerik a magyar színjátszás kialakulását, a Bánk bán történelmi hátterét, szövegét, a főbb szereplőket és konfliktusaikat. Képessé válnak a Bánk bán szövegének értelmezésére, önálló vélemény megfogalmazására a mű kulcskérdései alapján, párhuzamok fellelésére hasonló témájú művekkel. Cél a szövegértés, a szövegalkotás, a kreativitás, a kommunikációs és együttműködési készségek, valamint a digitális kompetencia fejlesztése. A tanulók legyenek képesek a szövegeket és online gyűjtött információkat a megfelelő digitális eszközzel feldolgozni, tudásukat egymással megosztani, felfedezni a mű ma is aktuális pontjait. | |
| A tanulási-tanítási egység helye az éves fejlesztési folyamatban, előzményei | |
| A romantika a világirodalomban anyagrész után következik, amikor a tanulók már ismerik a romantika alapvető vonásait, megismertek világirodalmi alkotásokat. A Bánk bán után pedig további magyar romantikus alkotók és művek következnek. | |
| Tantárgyi kapcsolatok | |
| történelem, társadalomtudomány, etika, földrajz, mozgóképkultúra és médiaismeret, filozófia, magyar nyelv | |
| Az ellenőrzés-értékelés tervei | |
| Folyamati értékelés: A tanulók értékelése folyamatos, hiszen a tanulók órán feltöltik a Google Classroomba a munkáikat, a tanárnak itt is van lehetősége a visszajelzésre. A tanulók az órán folyamatos szóbeli visszajelzést kapnak a tanártól. Egyes órákon jellemző az ön- és társértékelés. Kimeneti értékelés: a témakör végére a diákok portfóliót készítenek. Részleteket lásd:  [A portfólió tartalma, az értékelés szempontjai](https://docs.google.com/document/d/1hhJ7EtXOXv4v0VyPQ7nBZ09fQYJ1uNQrdAc2BGeiMkU/edit) (*1. sz. melléklet*) | |

|  |
| --- |
| Szükséges anyagok és eszközök |
| Technológia – hardver |
| laptop, projektor, hangfal, tanulók saját eszköze |
| Technológia – szoftver |
| [Mentimeter](https://www.mentimeter.com/), [Redmenta](https://redmenta.com/), [Google Classroom](https://edu.google.com/products/classroom/?modal_active=none), [Google Slides](https://www.google.com/slides/about/), [thinglink](https://www.thinglink.com/en-us/), [Quizlet](https://quizlet.com/), [Padlet](https://padlet.com/dashboard), [Instagram](https://www.instagram.com/), [Google Jamboard](https://gsuite.google.com/products/jamboard/), [Kahoot!](https://kahoot.com/), [Wordwall](https://wordwall.net/hu) |
| A megvalósítás során használt online tartalmak, források linkjei |
| [A magyar romantika és a magyar nyelvű színjátszás kezdetei](https://zanza.tv/irodalom/romantika/magyar-romantika-es-magyar-nyelvu-szinjatszas-kezdetei). *zanza.tv.* (Utolsó letöltés: 2020.08.28.)  Szarvas Adrienn (2019). [A riport műfaja](https://translate.google.com/translate?hl=en&sl=hu&tl=en&u=http%3A%2F%2Fprherald.hu%2Fa-riport-mufaja%2F&anno=2). *PR Herald,* 2019. június 26. (Utolsó letöltés: 2020. 08. 28.)  Székely György (1990). [Magyar színháztörténet I](https://mek.oszk.hu/02000/02065/html/1kotet/index.html). Akadémiai Kiadó, Budapest. (Utolsó letöltés: 2020.08.28.)  [Medieval Europe 13th Century](https://legacy.lib.utexas.edu/maps/historical/colbeck/medieval_europe_13_century.jpg): *The Public Schools Historical Atlas* by Charles Colbeck. Longmans, Green; New York; London; Bombay. 1905. online: [University of Texas Libraries](https://legacy.lib.utexas.edu/maps/historical/history_colbeck_1905.html) (Utolsó letöltés: 2020.08.28.) |
| Nyomtatott források és eszközök |
| Katona József: Bánk bán – eredeti szöveg Nádasdy Ádám prózai fordításával, Magvető Kiadó, Budapest, 2019.  a tanuló füzetei |

a tematikus terv részletezése

| Óra | A téma órákra bontása | Didaktikai feladatok | Fejlesztési területek (attitűdök, készségek, képességek) | Ismeretanyag (fogalmak, szabályok stb.) | Módszerek, munkaformák | Eszközök | Megjegyzés |
| --- | --- | --- | --- | --- | --- | --- | --- |
| 1. | A magyar színjátszás a romantika korában | A tanulók megismerik a magyar színház és színjátszás kialakulását. Képessé válnak a feldolgozott szöveg alapján ismereteik kreatív megfogalmazására. | szövegértés, információ feldolgozása, kreativitás, szövegalkotás, kooperáció, digitális kompetencia | rondella, reformkor, romantika, vándorszínészet, állandó színház | egyéni munka, frontális munka, páros munka | [ráhangoló feladat](https://www.menti.com/tet11itdy2) (Mentimeter)  videó: [A magyar romantika és a magyar nyelvű színjátszás kezdetei](https://zanza.tv/irodalom/romantika/magyar-romantika-es-magyar-nyelvu-szinjatszas-kezdetei)  [Google Classroom](https://edu.google.com/products/classroom/?modal_active=none), laptop, projektor, tanulók saját eszköze, hangfal, feladatlap: [Magyar színjátszás](https://redmenta.com/?solve&ks_id=1334472631) (Redmenta-teszt) |  |
| 2. | A Bánk bán történelmi háttere | A tanulók megismerik a Bánk bán történelmi hátterét, képessé válnak a kigyűjtött információkat digitális segédeszközzel feldolgozni, vizualizálni. | online információkeresés, feldolgozás, digitális kompetencia, kritikai gondolkodás, értő figyelem, kommunikáció | feudalizmus, király, bán, királynő/királyné, nádor, jobbágy | csoportmunka, páros munka, frontális munka, egyéni munka | [Bánk bán](https://docs.google.com/presentation/d/15sbEgcvPsZ8SDnSkGwTkuijkevPfn-dlkuNa_GlWDRI/edit#slide=id.p) – nevek, fogalmak PPT  [thinglink](https://www.thinglink.com/en-us/), [Google Classroom](https://edu.google.com/products/classroom/?modal_active=none), laptop, projektor, tanulók saját eszköze |  |
| 3. | A dráma szereplőinek jellemzése | A tanulók megismerik a főbb szereplőket és motivációjukat a műben. Képessé válnak a szereplők jellemző tulajdonságainak vizuális megjelenítésére. | kreativitás, szövegértés, rendszerezés, kooperáció, digitális kompetencia, szövegalkotás | magánember/közéleti személyiség, ritter, cinikus, nemzet, nemzeti érzés | egyéni munka, páros munka, csoportmunka, frontális munka | [Bánk bán szereplők](https://quizlet.com/417464710/bank-ban-szereplok-flash-cards/) (Quizlet-kártyák)  [Padlet](https://padlet.com/dashboard), [Instagram](https://www.instagram.com/), [Google Classroom](https://edu.google.com/products/classroom/?modal_active=none), laptop, projektor, a tanulók saját eszköze |  |
| 4. | A szereplők közötti konfliktusok | A tanulók megismerik a szereplők közötti konfliktusokat, képessé válnak az egyes szereplők motivációjának megértésére és megfogalmazására az adott konfliktusban. | kreativitás, szövegértés, szövegalkotás, kooperáció, digitális kompetencia, értő figyelem | konfliktus, konfliktusos dráma, érték- és érdekellentét | egyéni munka, páros munka, csoport, frontális | [Google Jamboard](https://gsuite.google.com/products/jamboard/), [Google Classroom](https://edu.google.com/products/classroom/?modal_active=none), [Bánk bán – konfliktusok PPT](https://docs.google.com/presentation/d/1Gftt2BHVgAJjtLefDP9qE98kppGZIGwgvSuEMh3eLMs/edit#slide=id.p)  [Padlet](https://padlet.com/dashboard), laptop, projektor, tanulók saját eszköze |  |
| 5. | Összefoglalás | a megszerzett ismeretek alkalmazása digitális eszközök segítségével | kreativitás, kommunikáció, digitális kompetencia, vizuális kifejezőkészség | oknyomozó riport, kerekasztal-beszélgetés | egyéni munka, csoport, frontális | [Bánk bán](https://create.kahoot.it/details/46b294c9-49d0-4fae-9478-4d509c271c2e) (Kahoot-teszt)  [Google Classroom](https://edu.google.com/products/classroom/?modal_active=none), laptop, projektor, a tanulók saját eszköze |  |
| 6. | Összefoglalás | a megszerzett ismeretek alkalmazása digitális eszközök segítségével | kreativitás, kommunikáció, digitális kompetencia, vizuális kifejezőkészség | oknyomozó riport, kerekasztal-beszélgetés | egyéni munka, csoport, frontális | [Bánk bán](https://wordwall.net/resource/560844/irodalom/b%c3%a1nk-b%c3%a1n) (Wordwall)  [Google Classroom](https://edu.google.com/products/classroom/?modal_active=none), laptop, projektor, a tanulók saját eszköze | Célszerű az 5. órával egyben tartani |

A TEMATIKUS TERVHEZ KAPCSOLÓDÓ ÓRA-/FOGLALKOZÁSTERVEK

|  |
| --- |
| 1. óra/foglalkozás |

| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| --- | --- | --- | --- | --- |
| 4 perc | A tanár kivetíti a Mentimeter kódját, illetve a kérdést:   * Milyen volt a magyar színház és színjátszás a 19. század elején?   A diákok 5 gondolatot írhatnak be válaszként. | ráhangolás, előzetes tudás aktivizálása | frontális, egyéni munka | [ráhangoló feladat](https://www.menti.com/tet11itdy2) (Mentimeter)  a tanulók saját eszközei, projektor, laptop |
| 4 perc | A tanár ismerteti a témakört és a tanulói portfólió követelményeit. |  | frontális | projektor, laptop, [A portfólió tartalma, az értékelés szempontjai](https://docs.google.com/document/d/1hhJ7EtXOXv4v0VyPQ7nBZ09fQYJ1uNQrdAc2BGeiMkU/edit) (*1. számú melléklet*) |
| 6 perc | A tanulók megtekintik a Zanza.tv rövid videóját a magyar színjátszás kialakulásáról. | a magyar színház, a színjátszás kialakulásának megismerése | frontális, egyéni munka | projektor, laptop, hangfal, videó: [A magyar romantika és a magyar nyelvű színjátszás kezdetei](https://zanza.tv/irodalom/romantika/magyar-romantika-es-magyar-nyelvu-szinjatszas-kezdetei) |
| 3 perc | Tanári kérdés és instrukció:   * Az itt látottak mennyiben felelnek meg az elvárásaitoknak és mennyiben más, mint ahogyan elképzeltétek? Írjátok le az öt legfontosabb vázlatpontot a füzetetekbe! | reflexiós lehetőség biztosítása a tanulók számára | páros munka | füzet |
| 20 perc | A tanulók elolvasnak egy szövegrészletet a magyar színjátszás történetéről, és megoldják a hozzá kapcsolódó feladatokat. | a magyar színjátszás ismereteinek bővítése szakirodalom alapján; szövegértés, információfeldolgozás fejlesztése | egyéni munka | feladatlap: [Magyar színjátszás](https://redmenta.com/?solve&ks_id=1334472631) (Redmenta)  a tanulók saját eszközei |
| 7 perc | Tanári instrukció:   * Írjatok néhány mondatos reklámszöveget a korabeli vándorszínész szempontjából! * Keressetek egy hozzá illő képet! * Töltsétek fel az eredményeteket a Google Classroomba! | kreativitás és szövegalkotás fejlesztése, a megszerzett tudás alkalmazása | páros munka | [Google Classroom](https://edu.google.com/products/classroom/?modal_active=none), a tanulók saját eszközei |
| 1 perc | A tanár felhívja a tanulók figyelmét, hogy melyek a portfólióba választható elemek az órán.  Ezek: reklámszöveg képpel, 10-12 pontból álló vázlat a magyar színjátszásról képekkel (pl. Google Slides) |  | frontális munka |  |

|  |
| --- |
| 2. óra/foglalkozás |

| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| --- | --- | --- | --- | --- |
| 8 perc | A tanár kivetít a Bánk bánhoz kapcsolódó neveket, fogalmakat, majd megkérdezi:   * Hogyan kapcsolódnak a műhöz? Mit tudsz ezekről?   Kivetített szavak: II. András, keresztes hadjárat, bán, nádor, királynő/királyné | ráhangolás, előzetes ismeretek felelevenítése | frontális munka, egyéni munka | projektor, laptop, [Bánk bán](https://docs.google.com/presentation/d/15sbEgcvPsZ8SDnSkGwTkuijkevPfn-dlkuNa_GlWDRI/edit#slide=id.p) – nevek, fogalmak PPT (*2. sz. melléklet*) |
| 22 perc | Tanári instrukció:   * Válasszatok egy térképet, amely a középkori Európát ábrázolja vagy használjátok a megadott mintát! * Készítsetek egy thinglinket, háttérnek állítsátok be a megfelelő térképet! * Jelöljétek a megadott helyeket és készítsetek hozzá magyarázatot, hogy miért fontos az adott helyszín a műben!   Helyszínek: Halics, Meránia, Bojóth (Biota), Esztergom, Pilisszentkereszt | a történet helyszíneinek felidézése, elhelyezése, online információkeresés, -feldolgozás, együttműködési készség fejlesztése | páros munka | a tanulók saját eszközei, [thinglink](https://www.thinglink.com/en-us/), javasolt térkép linkje:  [Medieval Europe 13th Century](https://legacy.lib.utexas.edu/maps/historical/colbeck/medieval_europe_13_century.jpg) |
| 8 perc | Tanári instrukció:   * Hasonlítsátok össze az eredményeiteket egy másik párral! * Egészítsétek ki munkátokat a másik pár információival, ha valami hiányzott. * A thinglink linkjét a Google Classroom segítségével adjátok be! | társellenőrzés, ismeretek összevetése | csoportmunka | [thinglink](https://www.thinglink.com/en-us/), [Google Classroom](https://edu.google.com/products/classroom/?modal_active=none), a tanulók saját eszközei |
| 6 perc | Tanári instrukció:   * Mindezek alapján mennyire tűnik nektek befogadó nemzetnek a magyarság? Miért? * Beszéljétek meg háromlépcsős interjúval! | ismeretek alkalmazása, kritikai gondolkodás, értő figyelem, kommunikációs készség fejlesztése | csoport (háromlépcsős interjú) | a háromlépcsős interjú leírása (*3. sz. melléklet*) |
| 1 perc | A tanár felhívja a diákok figyelmét a portfólióba tehető elemekre: (kiegészített) thinglink linkje (térképpel és magyarázatokkal együtt), érvelés: Befogadó nemzet a magyar (200-250 szó). |  |  |  |

|  |
| --- |
| 3. óra/foglalkozás |

| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| --- | --- | --- | --- | --- |
| 6 perc | A tanulók Quizlet-kártyák segítségével felidézik a Bánk bán szereplőit. | ráhangolás | egyéni munka, frontális munka | [Bánk bán szereplők](https://quizlet.com/417464710/bank-ban-szereplok-flash-cards/) (Quizlet-kártyák) |
| 20 perc | Tanári instrukció:   * Készítsetek Padletet! * Válasszatok ki két szereplőt, majd keressetek hozzájuk illő képet! Írjátok a képek alá, hogy milyen az adott szereplő jelleme! * Minden szereplőhöz írjatok négy belső tulajdonságot és indokoljátok meg, hogy miért gondoljátok úgy! | a szereplők jellemének feltárása, szövegértés, gondolatok rendszerezése, kreativitás fejlesztése | páros munka | [Padlet](https://padlet.com/dashboard), a tanulók saját eszközei |
| 10 perc | Tanári instrukció:   * Keressetek olyan párt, aki más szereplőket választott! Egyeztessétek az eredményeiteket és másoljátok az új szereplőket a saját Padletetekbe! * Ezután keressetek egy újabb másik párt, akik további szereplőkről tudnak nektek beszámolni!   Amelyik párosnak leghamarabb megvan a legtöbb szereplő (négy jellemmel és indoklással) +5 pontot kap a portfólióhoz. | eredmények megosztása, új információk gyűjtése, digitális kompetencia, együttműködési készség fejlesztése | csoportmunka | [Padlet](https://padlet.com/dashboard), a tanulók saját eszközei |
| 8 perc | Tanári instrukció:   * Válaszd ki kedvenc szereplődet és készítsd el az Insta-oldalát a megtudott információk alapján!   Kötelező elemek: három kép, öt bejegyzés | ismeretek alkalmazása, kreativitás fejlesztése, digitális kompetencia, szövegalkotás fejlesztése | egyéni munka | [Instagram](https://www.instagram.com/), a tanulók saját eszközei |
| 1 perc | A tanár ismerteti a házi feladatot és a portfólióba betehető elemeket.  Házi feladat:   * Keresd meg az osztálytársaid által készített Bánk bános szereplőket az Instán és legalább három szereplőhöz írj kommentet a te karakterednek megfelelően!   Portfólióba tehető elemek: Padlet a szereplőkről (páros/csoportmunka során kiegészített verzió); Insta-oldal az egyik szereplőről vagy fogalmazás: A legellenszenvesebb szereplő a műben – jellemzés és indoklás (terjedelem: 200-250 szó). | ismeretek alkalmazása, kreativitás fejlesztése, digitális kompetencia, szövegalkotás fejlesztése | egyéni munka, frontális munka | [Instagram](https://www.instagram.com/), a tanulók saját eszközei |

|  |
| --- |
| 4. óra/foglalkozás |

| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| --- | --- | --- | --- | --- |
| 10 perc | Tanári kérdés:   * Milyen műveket ismertek: * amelyek a középkorban játszódnak; * amelyek központi témája a hatalomért folytatott harc; * amelyben fontos a haza iránti hűség? * Jamboard segítségével gyűjtsetek össze minél több művet! Sárga színű cetlire gyűjtsétek a középkorban játszódó műveket, zöld cetlire a hatalomért folytatott harchoz kapcsolódó alkotásokat és kék cetlire a haza iránti hűséghez köthetőket. * Eredményeteket linkeljétek a Google Classroomba! | ráhangolás | csoportmunka (3 fő) | a tanulók saját eszközei, [Google Jamboard](https://gsuite.google.com/products/jamboard/), [Google Classroom](https://edu.google.com/products/classroom/?modal_active=none) |
| 15 perc | Tanári instrukció:   * Válasszatok egyet a táblán kivetített konfliktusok közül! * Gyűjtsétek ki a szöveg alapján, hogy miért állnak ezek a szereplők konfliktusban! Töltsétek fel a Google Classroomba! | a mű konfliktusainak megértése, feltárása; a különféle szereplők motiváltságának megértése; szövegértés fejlesztése | páros munka | [Bánk bán – konfliktusok PPT](https://docs.google.com/presentation/d/1Gftt2BHVgAJjtLefDP9qE98kppGZIGwgvSuEMh3eLMs/edit#slide=id.p) (*4. sz. melléklet*)  a tanulók saját eszközei, Google Classroom |
| 12 perc | Tanári instrukció:   * Nézzétek meg a társaitok munkáját és válasszatok egy másik szereplőpárost! Padlet segítségével, a Backchannel formátumot választva készítsetek vitát az újonnan választott szereplők között anélkül, hogy a nevüket feltüntetnétek! Írásotok kapcsolódjon a mű tartalmához! Minimum 3-3 érvet használjatok! | megszerzett ismeretek alkalmazása, kreativitás, szövegalkotás fejlesztése, kooperáció, digitális kompetencia fejlesztése | páros munka | [Padlet](https://padlet.com/dashboard), a tanulók saját eszközei |
| 6 perc | Tanári instrukció: Olvassátok fel! Ki kell találni, hogy melyik szereplőpár között zajlott ez a párbeszéd! (Néhány diák felolvassa a párban megírt párbeszédet.) | szereplőkről szerzett ismeretek alkalmazása, beszédkészség, értő figyelem fejlesztése | frontális munka | [Padlet](https://padlet.com/dashboard), a tanulók saját eszközei |
| 2 perc | A tanár felhívja a tanulók figyelmét a portfólióba tehető elemekre: Google Jamboard (hasonló témájú művekről), Padlet (szereplők közti vita), összehasonlító fogalmazás (Válassz ki egy művet, amely vagy a középkorban játszódik, vagy központi témája a hatalomért folytatott harc, vagy amelyben fontos a haza iránti hűség! Hasonlítsd össze ezt az alkotást a Bánk bánnal! Javasolt szempontok: keletkezés, cím, idő, helyszín, szereplők és jellemük, konfliktusok, központi cselekmény). |  |  |  |

|  |
| --- |
| 5-6. óra/foglalkozás |

| Időkeret | Tevékenység leírása | Tevékenység célja | Munkaformák/módszerek | Eszközök, segédanyagok, mellékletek |
| --- | --- | --- | --- | --- |
| 12 perc | Ismeretek felidézése Kahoot! segítségével | ismeretek felidézése | frontális munka, egyéni munka | [Bánk bán](https://create.kahoot.it/details/46b294c9-49d0-4fae-9478-4d509c271c2e) (Kahoot-teszt)  [Google Classroom](https://edu.google.com/products/classroom/?modal_active=none), laptop, projektor, a tanulók saját eszköze |
| 60 perc | Csoportalakítás.  A tanulók csoportonként megkapják a következő kérdéseket és feladatokat:  Oldjátok meg a következő feladatokat, vegyétek fel videóra, majd töltsétek fel a Google Classroomba!   * Készítsetek oknyomozó riportot arról, hogy hogyan és miért halt meg Gertrudis! * Rendezzetek egy rövid tárgyalást, amelyben Bánk a vádlott! * Rendezzetek kerekasztal beszélgetést arról, hogy (ne) legyen a Bánk bán kötelező olvasmány! A beszélgetésben az alábbi szereplők vegyenek részt: moderátor, tanár, szülő, diákönkormányzat képviselője, oktatási államtitkár * Foglaljátok össze a mű cselekményét négy különböző szereplő szemszögéből, szerepenként minimum fél, maximum 1 percben. * Egy reggeli női showműsorban vagytok. A következő szerepekben kell helyt állnotok: riporter (releváns kérdésekkel), Gertrudis (Miért vagyok megfelelő uralkodó?), Melinda (Milyen kiszolgáltatott nőnek lenni?), Iziodóra (Milyen reménytelenül szerelmesnek lenni?), szakértő (pl. pszichológus). * Híradó. Készítsetek rövid híreket a dráma fontosabb eseményeiről! | ismeretek alkalmazása, kreativitás, kommunikációs készség, digitális kompetencia, vizuális kifejezőképesség fejlesztése | csoportmunka | a tanulók saját eszközei  [Google Classroom](https://edu.google.com/products/classroom/?modal_active=none)  a feladatok részletes leírása (*5. sz. melléklet*) |
| 15 perc | A tanulók Wordwall segítségével reflektálnak a tananyagrészre. | reflexió | csoport | [Bánk bán](https://wordwall.net/resource/560844/irodalom/b%c3%a1nk-b%c3%a1n) (Wordwall) |
| 3 perc | A tanár felhívja a tanulók figyelmét, hogy melyek a portfólióba választható elemek az órán:  videó (a csoportmunkáról), fogalmazás a szerencsekerék egyik kérdése alapján (200-250 szó). Választható kérdéseket lásd a mellékletben. |  | frontális |  |

MELLÉKLETEK

1. sz. melléklet: A portfólió tartalma, az értékelés szempontjai

A portfóliód a következőket tartalmazza:

* Címlap névvel, témához illő kép, osztály, dátum
* Legyen benne legalább 5 elem (fogalmazás, kreatív alkotás, videó, képek, digitális alkotások)!
* Ezek közül legalább egy összefüggő elemző, összehasonlító vagy érvelő fogalmazás legyen (200-250 szó)!
* Legalább egy kreatív alkotás (videó, kép, kreatív írás)
* Legalább egy digitális eszközzel készített ábra vagy prezentáció (pl. Padlet, thinglink)
* Az 5 elemet kövesse a végén a reflexió! Ebben megfogalmazod, miben fejlődtél az elmúlt órákon, mi okozott nehézséget, hogyan oldottad meg, mi az, ami tetszett az elmúlt órákon, min változtatnál, hogyan és miért (100-200 szó).

|  |  |  |
| --- | --- | --- |
| fogalmazás | kreatív alkotás | digitális eszközzel készített munka |
| * érvelés: Befogadó nemzet a magyar (200-250 szó) * A legellenszenvesebb szereplő a műben (jellemzés és indoklás, 200-250 szó) * összehasonlító fogalmazás: Válassz ki egy művet, amely a középkorban játszódik, vagy központi témája a hatalomért folytatott harc, vagy amelyben fontos a haza iránti hűség. Hasonlítsd össze ezt az alkotást a Bánk bánnal! (Figyelj az összehasonlító műértelmezésben használt szempontokra). * fogalmazás: a szerencsekerék egyik kérdése alapján (kivéve: “Melyik volt a kedvenc órád?”; “Miben fejlődtél?”; “Mi az, ami nem tetszett az elmúlt órákon” - ezeket a reflexiótokba építhetitek be) | * reklámszöveg képpel * Az egyik szereplő Instagram-oldala * szereplők közti vita (Padlet, backchannel) * videó a csoportmunkáról | * vázlat a magyar színjátszásról képekkel (pl. Google slide) * thinglink (térkép, magyarázatok) * Padlet a szereplőkről * Google Jamboard a hasonló témájú művekkel |

|  |  |
| --- | --- |
| Az értékelés szempontjai | pontszám |
| Tartalmaz 5 elemet | 0-5 |
| Minden elem megfelelő terjedelmű | 0-5 |
| Reflexió tartalma, nyelvi minősége | 0-10 |
| Az elemek tartalma | 0-25 |
| Az elemek logikus felépítése | 0-15 |
| Az elemek nyelvi minősége (stílus, nyelvhelyesség, helyesírás) | 0-15 |
| Kreativitás | 0-5 |
| Saját vélemény megfogalmazása | 0-5 |
| A digitális eszközök megfelelő használata | 0-5 |
| Esztétikum | 0-4 |
| Tartalmaz minden feladattípusból egyet | 0-6 |
| A portfólió alapján látható a tanuló ismeri a Bánk bán hátterét, szereplőit, a kulcskéréseit | 0-10 |
| Összesen | 105 |

2. sz. melléklet: Bánk bán – nevek, fogalmak PPT

|  |
| --- |
| A képen virág, madár látható  Automatikusan generált leírás |
| A képen madár, virág látható  Automatikusan generált leírás |

3. sz. melléklet: A háromlépcsős interjú leírása

2. óra:

A háromlépcsős interjú menete:

A, B, C, D jelek kiosztása.

„A” tanuló elmondja ismeretét „B” tanulónak, „C” elmondja „D”-nek.

„B” tanuló elmondja ismeretét „A” tanulónak, „D” elmondja „C”-nek.

„A” tanuló elmondja a „B”-től hallottakat „C”-nek és „D”-nek – „B” figyeli és ellenőrzi.

„B” tanuló elmondja az „A”-tól hallottakat „C”-nek és „D”-nek – „A” figyeli és ellenőrzi.

„C” tanuló elmondja a „D”-től hallottakat „A”-nak és „B”-nek – „D” figyeli és ellenőrzi.

„D” tanuló elmondja a „C”-től hallottakat „A”-nak és „B”-nek – „C” figyeli és ellenőrzi.

4. sz. melléklet: Bánk bán – konfliktusok PPT

4. óra

|  |
| --- |
|  |
|  |
| A képen képernyőkép látható  Automatikusan generált leírás |

5. sz. melléklet: A feladatok részletes leírása

5–6. óra

Videókészítés

Készítsetek minimum 2, maximum 3 perc hosszúságú videót a megadott témában! Minden csoporttagnak legyen szerepe, 1 fő legyen rendező, 1 operatőr, a többiek pedig színészek (a szerepeket ti osztjátok fel egymás között)! Az elkészült videót töltsétek fel a Google Classroom felületére, és megjegyzésként tüntessétek fel, kinek mi volt a szerepe és mit tanult a feladat megoldása során!

Megjegyzés: A feladat elkészítéséhez javasoljuk, hogy – ha van rá lehetőség az intézményben – a diákok külön terekben dolgozzanak (pl. könyvtár, aula), mivel így nem zavarják egymás felvételét. Célszerű megegyezni egy időpontban, amikor mindenki visszatér.

Feladatok:

1. Oknyomozó riport

Ismételjétek át, mit tanultatok 9. osztályban a sajtóműfajokról, különösen a riportról!

Az alábbi cikk segíthet az oknyomozó riport elkészítésében:

Szarvas Adrienn (2019). [A riport műfaja](https://translate.google.com/translate?hl=en&sl=hu&tl=en&u=http%3A%2F%2Fprherald.hu%2Fa-riport-mufaja%2F&anno=2). *PR Herald,* 2019. június 26. (Utolsó letöltés 2020. 08. 28.)

A riport során az újságíró szólaltasson meg több tanút (szereplőt) az ügy kapcsán! Figyeljetek arra, hogy ez egy tényközlő sajtóműfaj, vagyis az újságíró nem fogalmazhatja meg a véleményét!

2. Tárgyalás

Biztosan láttatok már olyan filmet, sorozatot, amelyben bírósági tárgyalás is szerepel. Gyűjtsétek össze, mi szokott lenni a tárgyalás menete, milyen szereplői lehetnek a tárgyalásnak!

Az általatok elkészített bírósági tárgyaláson legyen egy védőügyvéd és ügyész (vádló), a bíró lehet II. Endre is! Az ügyvéd és az ügyész a vádlott mellett több tanút is kérdezzen meg a tárgyalás során! Gondoljátok végig, hogy az ügyész és az ügyvéd kiknek milyen kérdéseket tennének fel, hogy bizonyítsák a vádlott bűnösségét vagy ártatlanságát! Hogyan válaszolnának erre a tanúk?

A rövid tárgyalás végén lehetőleg legyen ítélethirdetés is (bűnös-e Bánk, ha igen, akkor milyen büntetést rónátok ki rá)!

3. Kerekasztal-beszélgetés: Bánk bán mint kötelező olvasmány

Képzeljétek el, hogy az iskolátokban kerekasztal-beszélgetést (kulturált vita tudományos témáról) szerveztek a diáknapon, amelynek a témája, hogy a Bánk bán (ne) legyen kötelező olvasmány!

A kerekasztal-beszélgetésnek legyen egy moderátora! Az ő feladata a kérdésfeltevés, illetve oda kell figyelnie, hogy minden szereplőnek ugyanannyi beszédidő jusson, senki ne dominálja a beszélgetést, és mindez kulturált keretek között maradjon.

A kerekasztal-beszélgetés többi lehetséges szereplője:

* tanár, szülő, diákönkormányzat képviselője, oktatási államtitkár

Gondoljátok végig, ezeknek a szereplőknek mi lehet a témáról a véleménye és miért!

Megjegyzés: Amennyiben szükséges, természetesen a pedagógus is részt vehet (támogatóként) a felkészülésben: ez esetben javasoljuk, hogy tanári segítséggel a diákok gyűjtsék össze, milyen érveket említhetnek az egyes szereplők, a tanulók pedig ezek alapján gondolják majd át a saját szerepüket.

4. Digitális történetmesélés

Foglaljátok össze a mű cselekményét négy különböző szereplő szemszögéből egyes szám első személyben, szerepenként minimum fél, maximum 1 percben! Figyeljetek arra, hogy az adott szerepelő tényleg csak arról számoljon be, amit láthatott, amit tudhatott! Az adott szereplő fogalmazza meg a saját gondolatait, érzéseit is az eseményekről!

Lehetséges szereplők:

* Bánk bán, Melinda, Gertrudis, Petur, Ottó, Bieberach, Tiborc.

A felvétel előtt érdemes közösen összegyűjtenetek, melyik szereplő mit mondhat az eseményekről, ki hogyan érezte magát egy-egy konfliktus során.

5. Reggeli női showműsor

Elevenítsétek fel, milyen egy női showműsor!

A következő szerepekben kell helytállnotok:

* riporter (releváns kérdésekkel),
* Gertrudis (Miért vagyok megfelelő uralkodó?),
* Melinda (Milyen kiszolgáltatott nőnek lenni?),
* Iziodóra (Milyen reménytelenül szerelmesnek lenni?),
* szakértő (pl. pszichológus, karriertanácsadó, life coach, párterapeuta).

A felvétel előtt érdemes összegyűjtenetek először közösen, milyen kérdéseket tehet fel a riporter, és arra milyen válaszokat adnának a szereplők, hogyan reagálnának egymás megnyilatkozásaira kulturált keretek között.

6. Híradó

Elevenítsétek fel, milyen egy híradó! Ismételjétek át, mit tanultatok a sajtóműfajokról, azon belül a hírről és a tudósításról!

Készítsetek egy híradó (televízió, vagy online felületen megjelenő videó) számára rövid híreket a dráma fontosabb eseményeiről! Ezek egy része lehet olyan, amit csak felolvas a műsorvezető, de legyen egy-két rövid helyszíni tudósítás is.